Deski / Päivän Deski / Palvelukodin bändi ja yleisö haltioituivat KÄYTTÖOHJEET
Sähköpostiosoite: Mikäli olet unohtanut sähköpostiosoitteesi, johon olet aineiston tilannut niin ota yhteyttä puh 09-4250 550 tai deski@deski.fi Attendo 8.8.2016 kello 09.12Palvelukodin bändi ja yleisö haltioituivat Tulostettava versio
Tarja ei ole aiemmin soittanut, mutta innostui opettelemaan, kun palvelukotiin perustettiin oma bändi. Osalla soittokavereista on vankka musiikillinen tausta.LATAA PAINOKELPOINEN KUVA >>
Hoiva- ja palvelukotien arkeen nivoutuu vahvasti musiikki. Tutuimpia ovat soittimella säestävät laulattajat ja laitteista tulviva musiikki. Hoivamuusikko Mimmi Laaksonen ja musiikin erityispalvelukeskus Resonaarin Kaarlo Uusitalo käänsivät asetelman päälaelleen ja perustivat Attendo Valkamahovin palvelukotiin oman bändin. Yhteistyö huipentui ensimmäiseen julkiseen esiintymiseen Itäkeskuksessa Matteuksen kirkossa alkukesästä. Palvelukodin asukkaista kootussa bändissä on 5 – 8 soittajaa. Osalla on soittotaustaa, osa on puolestaan opetellut uuden taidon Mimmin ja Kaarlon johdolla. - Koskaan ei ole liian myöhäistä oppia uutta. Soittajien taidot ovat kasvaneet valtavasti harjoitusten aikana, iloitsee palvelukodin johtaja Auli Hoffström. Viikoittaiset harjoitukset ovat monelle kohokohta. Valkamahovin asukkaiden keski-ikä on 58 vuotta. Tavanomainen elämä on katkennut vaikeaan sairauteen tai elämän säröön. Murtuneet kalossit sortuneen jalassa
Perjantain kenraaliharjoituksissa Simo-rumpalin hirmuinen takominen höllenee, kun Kaarlo näppäilee kitarastaan valssin alkutahdit. Sokea Simo löytää heti kuulemansa perusteella oikean rytmin ja tyylin. Sunnuntaina kirkossa esitettävä Meillä onpi voitto nimessä Jeesuksen taipuu virrelle sopivaan arvokkuuteen. Kappale valikoitui ensiesitykseen juuri bändiläisten toiveesta. Asukastovereita hemmotellaan kirkkokansaa laajemmalla setillä. Suurimmat aplodit kerää komeasti kajahtanut Kolme cowboyta. Juuri ennen esitystä on päätetty bändin nimi. Soilen ehdotus Murtuneet kalossit sortuneen jalassa, kerää kaikkien kannatuksen. - Pitäkää sormet ja varpaat pystyssä sunnuntaita varten, huikkaa vastaava hoitaja Raili Mustonen tilaisuuden päätteeksi muille. Työtä sydämellä
Resonaari perustettiin vuonna 1995, jotta musiikkiopetus olisi kaikkien saatavilla. Tänä päivänä opetuksen piiriin kuuluu 270 yksityisoppilasta ja erilaisia bändejäkin on 30. Niissä soittajien kokoonpano vaihtelee 70+ ikäryhmistä oppimisvaikeuksien kanssa kamppaileviin ja sitten on tämä palvelukodin bändi. Sitä Kaarlo pitää erityisenä. - Tämä on hyvä esimerkki elinikäisestä oppimisesta ja sen voimaannuttavasta vaikutuksesta. Uskon tämän ”kaikki soittaa” -esimerkin lisäävän vastaavanlaista toimintamallia, sanoo Kaarlo Uusikylä. Parikymmentä vuotta Resonaarin jälkeen alkoi puolestaan Vartiokylän seurakunnassa hoivamuusikko-projekti. Siinä tavoitteena on viedä musiikkia entistä vankemmin hoiva- ja palvelukoteihin. Hoivamuusikko onkin käynyt Valkamahovissa maaliskuusta 2015 ja Kaarlo työtovereineen saman vuoden syyskuusta lähtien. Ajatus bändistä syntyi yhteisen tekemisen myötä. Soittimia on saatu lainaksi seurakunnalta ja yksi bändiläisistä omistaa rummut, toinen kitaran. - Haluan tehdä merkityksellistä työtä ja tämä on tosi palkitsevaa. Väsyneenäkin bändiläiset ovat jaksaneet yrittää ja tulla mukaan. Yhteinen tekeminen on ollut meille kaikille suuri ilo, sanoo hoivamuusikko Mimmi Laaksonen. Raikuvat aplodit
Sunnuntainen sound check kirkossa lupailee hyvää, vaikka bändiläiset ovat silmiinpistävän jännittyneitä. Jumalanpalvelus on erityisen lämminhenkinen, sillä bändin ensiesiintymisen lisäksi juhlistetaan pidetyn diakonin eläkkeelle siirtymistä. Diakoni kuuluttaa bändin jumalanpalveluksen loppupuolella kirkkosalin eteen ja siirtyy itse patarumpujen ääreen. Jännitys loivenee rivakasti riemuksi. Soittajista huomaa haltioitumisen ja saman aistii kuulijoista. Miljööstä huolimatta täysi salillinen taputtaa raikuvasti ja hurraa esiintyjille. lisätiedot: Kaarlo Uusitalo
Resonaarin johtaja, Helsinki Missio
kaarlo.uusitalo@resonaari.fi
p. 040 501 1371
www.resonaari.fi
Mimmi Laaksonen hoivamuusikko, Vartiokylän seurakunta mimmi.laaksonen@evl.fi
p. 050 409 0672
Attendo Valkamahovin hoivakoti
Auli Hoffström, johtaja
p. 044 494 4850 auli.hoffstrom@attendo.fi
27.2.2017 Attendo Hammaslääkäri Tilkan suunterveyden ammattilaiset huolsivat vanhusten suita 16.2.2017 Nämä 5 asiaa kannattaa huomioida lapsen hampaiden hoidossa16.2.2017 Suun terveyden äitiyspakkaus tänä vuonna ensimmäistä lasta odottavien perheeseen3.2.2017 Attendo ja OT Kodit tuovat Hyvinkäälle uudenlaista asumista ja palveluja senioreille26.1.2017 Suomea kiertänyt Attendon Sydämeni Tango -konsertti täyttää Sibeliustalon Lahdessa Lisää samasta aihealueesta
31.5.2017 Lääketieteellinen laser parantaa - ei tuhoa6.4.2017 Iensairaudet ovat Suomen piilevä kansantauti – kotimaisen keksinnön avulla selvität muutamassa minuutissa, onko suussasi tulehdus24.1.2017 Mikä ihmeen Täysii-seminaari ja intohimo?13.1.2017 Attendo Hammaslääkäri Mikkelin Urheilupuistossa täyttää 40 vuotta – vakioasiakkaat pysyneet ensimmäisestä päivästä lähtien